《读谷原清隐庵感旧诗却寄温州 其四》
清代·汪仲鈖

寂寞为床摈影聊，药匙茶筅送昏朝。三楹老屋攻无蚁，百轴残书护有猫。

摹古但蕲车合辙，违时安觊树同条。思君一语何由面，梅雨潺潺发短谣。

作者简介：浙江湘乡人，字丰玉。汪孟鋗弟。乾隆十五年举于乡。少即肆力于诗，与兄俱以诗名。酷爱宋黄庭坚、王安石诗，诗作有新意，无江西诗派生硬之习。早卒。有《桐石草堂集》。